คำนำหน้าชื่อเรือ

คำนำหน้าชื่อเรือ  คือการรวมกันของชุดตัวอักษร ซึ่งปกติจะมาจากคำย่อ ใช้สำหรับนำหน้าชื่อเรือของพลเรือนหรือเรือรบ โดยมีวัตถุประสงค์ที่หลากหลายในการใช้งาน เช่น ระบุรูปแบบของระบบขับเคลื่อนเรือ ระบุวัตถุประสงค์ของเรือ ระบุความเป็นเจ้าของ หรือระบุสัญชาติของเรือ ซึ่งในปัจจุบัน คำนำหน้าเรือมักไม่ค่อยถูกใช้งานในเรือของพลเรือนมากนัก ในขณะที่เรือของหน่วยงานราชการหรือเรือของรัฐยังคงมีการคงไว้และใช้งานต่อไป เนื่องจากมีระบุไว้ในระเบียบ ข้อบังคับ หรือกฎหมายระบุไว้ให้มีการใช้งาน โดยคำนำหน้าชื่อเรือในปัจจุบันมักมีการใช้งานในรูปแบบเดียวกันเหมือนกันหมดในกองทัพเรือของแต่ละประเทศ และคำนำหน้าอื่น ๆ สำหรับเรือช่วยรบหรือเรือที่เป็นหน่วยเรือสนับสนุน เช่น ยามฝั่งสหรัฐที่สนับสนุนการทำงานของกองทัพเรือสหรัฐ ในขณะที่กองทัพเรือของอีกหลายชาติเช่นกันไม่มีการใช้งานคำนำหน้าชื่อเรือ
ตัวอย่างของกองทัพเรือที่ใช้คำนำหน้าเรือ เช่น กองกำลังป้องกันตนเองทางทะเลญี่ปุ่น ใช้คำนำหน้าว่า "JS" – มาจากคำว่า Japanese Ship กองทัพเรือสหรัฐ ใช้คำนำหน้าว่า "USS" – มาจากคำว่า United States Ship
== การใช้งาน ==
ในอดีตนั้น คำนำหน้าชื่อเรือสำหรับเรือพลเรือนมักจะใช้ระบุรูปแบบของการขับเคลื่อนเรือ เช่น "MV" มาจากคำว่า motor vesse (เรือยนต์), "SS" มาจากคำว่า เรือกลไฟแบบใช้ใบจักรท้าย (screw steamer) มักจะเรียกกันว่าเรือกลไฟ (steam ship) หรือ "PS" มาจากคำว่า เรือกลไฟแบบใช้ล้อข้าง (paddle steamer)
ปัจจุบัน คำนำหน้าชื่อเรือสำหรับพลเรือนนั้นไม่ได้มีการใช้กันอย่างทั่วไปแล้ว สำหรับเรือที่มีการใช้งานมักจะใช้คำนำหน้าชื่อเรือเป็นอักษรย่อที่มีความหมายคือจุดประสงค์ของเรือ หรือระบุถึงความสามารถของเรือ โดยการพัฒนาของเทคโนโลยีทำให้เกิดคำนำหน้าชื่อเรือที่มีหลากหลายมากยิ่งขึ้นในท้องมหาสมุทรของโลก เช่น "LPGC" มาจากคำว่า Liquified Petroleum Gas Carrier (เรือขนส่งก๊าซปิโตรเลียมเหลว) หรือ "TB" มาจากคำว่า Tug boat (เรือลากจูง) หรือ "DB" มาจากคำว่า Derrick barge (เรือปั่นจั่น) และในอีกหลายกรณี คำย่อเหล่านี้ใช้ในการระบุตัวตนอย่างเป็นทางการตามกฎหมายเท่านั้น ไม่ได้ถูกใช้ในการเรียกขานหรือในสิ่งแวดล้อมการทำงาน ตัวอย่างคำนำหน้าระบุจุดประสงค์ของเรือ เช่น "RMS" มาจากคำว่า Royal Mail Ship (โรยัล เมล ชิป) หรือ "RV" มาจากคำว่า Research Vessel (เรือวิจัย)
คำนำหน้าที่ใช้งานในเรือเดินทะเลส่วนใหญ่บ่งบอกถึงเจ้าของของเรือ แต่ก็อาจจะระบุถึงประเภทหรือวัตถุประสงค์ของเรือด้วย ในอดีตมีการใช้งานอย่างแพร่หลายที่สุดในกองทัพเรืออังกฤษ ซึ่งใช้คำนำหน้าว่า "HMS" ซึ่งย่อมาจากคำว่า "His/Her Majesty's Ship" โดยกองทัพเรืออังกฤษก็ใช้ชื่อเรือเพื่อบ่งบอกถึงประเภทและวัตถุประสงค์ของเรือในประจำการเช่นกัน เช่น "HM" ในเรือสลุป ในขณะที่กองทัพเรือในเครือจักรภพนั้นมีการนำไปปรับใช้ในรูปแบบต่าง ๆ เช่น HMAS, HMCS และ HMNZS ที่ใช้งานในออสเตรเลีย แคนาดา และนิวซีแลนด์ตามลำดับ
ในยุคแรก กองทัพเรือสหรัฐใช้ตัวย่อที่ระบุถึงประเภทของเรือด้วย เช่น "USF" มาจากคำว่า "United States Frigate" แนวปฏิบัตินี้ถูกยกเลิกโดยคำสั่งของฝ่ายบริหาร ฉบับที่ 549/1907 โดยประธานาธิบดี ธีโอดอร์ โรสเวลต์ ซึ่งให้ใช้คำว่า "USS" มาจากคำว่า เรือรบสหรัฐ (United States Ship) เป็นเครื่องหมายมาตรฐานสำหรับเรือรบประจำกาของกองทัพเรือสหรัฐ โดยบังคับใช้กับเรือที่มีสถานะประจำการในช่วงเวลานั้น เรือที่ยังไม่ประจำการหรือปลดประจำการไปแล้วจะใช้เพียงชื่อเรือเท่านั้น และใช้งานกับเรื่อที่กลับมาประจำการอีกครั้ง
อย่างไรก็ตาม คำนำหน้าชื่อเรือนั้นไม่ได้ถูกใช้งานอย่างเป็นทางการกับทุกกองทัพเรือ เช่น กองทัพเรือของจีน ฝรั่งเศส และรัสเซีย
ตั้งแต่ศตวรรษที่ 20 เป็นต้นมา กองทัพเรือส่วนใหญ่ใช้การระบุด้วยตัวอักษรหรือหมายเลขตัวเรือ (หมายเลขชายธง) หรือใช้ผสมกันทั้งสองรูปแบบ โดยรหัสเหล่านี้ถูกระบุไว้และวาดไว้ที่ด้านข้างของเรือ ซึ่งแต่ละกองทัพเรือจะมีระบบที่ใช้งานเป็นมาตรฐานของตนเอง เช่น กองทัพเรือสหรัฐใช้สัญลักษณ์การจัดประเภทตัวเรือ และกองทัพเรืออังกฤษและกองทัพเรืออื่น ๆ ในยุโรปและเครื่อจักรภพใช้ระบบหมายเลขชายธง
== คำนำหน้าทั่วไป (พาณิชย์นาวี) ==
คำนำหน้าเหล่านี้ถูกใช้งานในเรือพาณิชย์ของทุกสัญชาติ ประกอบไปด้วย
{|class="wikitable sortable" style="font-size:95%;"
|-
! คำนำหน้า
! ความหมาย
|-
|AE
|เรือบรรทุกเครื่องกระสุน (Ammunition ship)
|-
|AFS
|เรือบรรทุกเสบียงส่งกำลังบำรุง (Combat stores ship)
|-
|AHT
|เรือสนับสนุนการลาก-จูงสมอ (Anchor handling tug)
|-
|AHTS
| เรือสนับสนุนการลาก-จูง การจัดการสมอ (Anchor handling tug supply vessel)
|-
|AO
|เรือบรรทุกน้ำมันของกองทัพเรือสหรัฐ (United States Navy oiler)
|-
|AOG
|เรือบรรทุกน้ำมันเบนซิน (Gasoline tanker)
|-
|AOR
|เรือบรรทุกน้ำมันสนับสนุนการรบ (Auxiliary replenishment oiler)
|-
|AOT
|เรือขนส่งน้ำมัน (Transport oiler) 
|-
|ASDS
|ฐานลงจอดกลางมหาสมุทร (Autonomous Spaceport Drone Ship)
|-
|ATB
|เรือลากจูงแบบพ่วง (Articulated Tug Barge) 
|-
|CRV
|เรือวิจัยชายฝั่ง (Coastal Research Vessel)
|-
|C/F
|เรือเฟอร์รี่บรรทุกรถยนต์ (Car ferry)
|-
|CS
| เรือคอนเทนเนอร์ (Container ship) หรือเรือวางสายเคเบิล (Cable ship)
|-
|DB
|เรือปั้นจั่น (Derrick barge)
|-
|DEPV
|เรือพายดีเซลไฟฟ้า (Diesel Electric Paddle Vessel)
|-
|DLB
|เรือปั้นจั่นและวางท่อ (Derrick Lay Barge)
|-
|DCV
|เรือก่อสร้างน้ำลึก (Deepwater Construction Vessel)
|-
|DSV
|เรือสนับสนุนการประดาน้ำใต้ทะเล (Diving support vessel) หรือ ยานดำน้ำลึก (deep-submergence vehicle)
|-
|DV
|เรือที่หมดสภาพการเดินเรืออย่างถาวร (Dead vessel)
|-
|ERRV
| เรือกู้ภัยตอบสนองเหตุฉุกเฉิน (Emergency Response Rescue Vessel)
|-
|EV
|เรือสำรวจ (Exploration Vessel)
|-
|FPSO
|เรือผลิตและกักเก็บปิโตรเลียม (Floating production storage and offloading vessel)
|-
|FPV
|เรือเครื่องยนต์ลูกสูบอิสระ (Free Piston Vessel) 
|-
|FPV
| เรือคุ้มครองเรือประมง (Fishery Protection Vessel)
|-
|FT
|เรือประมงแบบลากอวน (Factory Stern Trawler)
|-
|FV
|เรือประมง (Fishing Vessel)
|-
|GTS
|เรือเครื่องยนต์กังหันแก๊ส (Gas Turbine Ship)
|-
|HLV
|เรือเครนยักษ์ (Heavy lift vessel)
|-
|HMT
| เรือรับจ้างขนส่งทางการทหาร (Hired military transport) ปัจจุบันไม่มีใช้งานแล้ว
|-
|HMHS
|เรือพยาบาลหลวง (His (/Her) Majesty's Hospital Ship)
|-
|HSC
| เรือความเร็วสูง (High Speed Craft)
|-
|HSF
|เรือเฟอร์รี่ความเร็วสูง (High Speed Ferry)
|-
|HTV
|เรือขนส่งขนาดหนัก (Heavy transport vessel)
|-
|ITB
|เรือลากจูงประกอบได้ (Integrated Tug barge)
|-
|LB
|เรือแท่นยกตัวได้ (Liftboat)
|-
|LNG/C
|เรือบรรทุกก๊าซธรรมชาติเหลว (Liquefied natural gas carrier)
|-
|LPG/C
|เรือบรรทุกปิโตรเลียมเหลว (Liquefied petroleum gas carrier)
|-
|MF
|แพขนานยนต์ (Motor ferry)
|-
|MFV
|เรือประมงยนต์ (Motor fishing vessel) ใช้งานในกำลังสำรองทางเรือของอังกฤษเป็นหลัก
|-
|MS (M/S) 
| เรือยนต์ (Motor ship) ใช้เปลี่ยนได้กับ MV
|-
|MSV
|เรือสนับสนุนเสบียงอเนกประสงค์ (Multipurpose support/supply vessel)
|-
|MSY
|เรือใบยอร์ชแบบมีเครื่องยนต์ (Motor Sailing Yacht)
|-
|MT
|เรือยนต์บรรทุกน้ำมัน (Motor Tanker)
|-
|MTS
|เรือการลากจูงทางทะเลและการกู้ภัย/เรือลากจูง (Marine towage and salvage/tugboat)
|-
|MV (M/V) 
| เรือยนต์ (Motor Vessel) (สามารถใช้แทนกันได้กับ MS)
|-
|MY (M/Y) 
|เรือยอร์ช (Motor Yacht)
|-
|NB
|เรือยาวและแคบ (Narrowboat)
|-
|NRV
|เรือวิจัยของเนโท (NATO Research Vessel)
|-
|NS
|เรือพลังงานนิวเคลียร์ (Nuclear ship)
|-
|OSV
|เรือสนับสนุนกิจการนอกชายฝั่ง (Offshore supply vessel)
|-
|PS
|เรือกลไฟพาย (Paddle steamer)
|-
|PSV
|เรือสนับสนุนสำหรับแท่นขุดเจาะน้ำมัน (Platform supply vessel)
|-
|QSMV
| เรือยนต์เพลาสี่จังหว่ะ (Quadruple screw motor vessel)
|-
|QTEV
|เรือไฟฟ้ากำลังเทอร์โบสี่จังหว่ะ (Quadruple turbo electric vessel)
|-
|RMS
| เรือรอยัลเมล์ (Royal Mail Ship) หรือ เรือกลไฟรอยัลเมล์ (Royal Mail Steamer)
|-
|RNLB
|เรือของสถาบันเรือชูชีพแห่งชาติ (Royal National Lifeboat)
|-
|RRS
|เรือวิจัยหลวง (Royal Research Ship)
|-
|RV / RSV
|เรือวิจัย (Research vessel) เรือสำรวจวิจัย (Research Survey Vessel)
|-
|SS (S/S) 
| เรือกลไฟเพลาเดี่ยว (Single-screw steamship) (ใช้เป็นคำทั่วไปสำหรับเรือที่ขับเคลื่อนด้วยไอน้ำด้วย)
|-
|SSCV
|เรือเครนกึ่งจมน้ำ (Semi-submersible crane vessel)
|-
|SSS
|เรือลูกเสือทะเล (Sea Scout Ship)
|-
|SSV
| เรือดำน้ำและเรือสนับสนุนสงครามพิเศษ (Submarine and Special Warfare Support Vessel)
|-
|ST
|เรือกลไฟลากจูง (Steam tug) หรือ เรือกลไฟลากอวน (Steam trawler)
|-
|STS
|เรือใบฝึกเดินเรือ (Sail training ship)
|-
|STV
|เรือใบฝึกเดินเรือ (Sail Training Vessel) หรือเรือกังหันไอน้ำ (Steam Turbine Vessel)
|-
|SV (S/V) 
|เรือใบ (Sailing Vessel)
|-
|SY (S/Y) 
|เรือใบยอร์ช (sailing yacht) หรือเรือยอร์ชไอน้ำ (steam yacht)
|-
|TB
|เรือลากจูง (Tug boat)
|-
|TIV
|เรือติดตั้งกังหันลม (Turbine Installation Vessel)
|-
|TEV
|เรือกังหันไฟฟ้า (Turbine electric vessel)
|-
|TrSS
| เรือกลไฟเพลาสาม (Triple-screw steamship or steamer)
|-
|TS
|เรือฝึก (Training Ship) หรือเรือกลไฟกังหัน (turbine steamship) หรือ เรือจักรไอน้ำ (turbine steam ship)
|-
|Tr.SMV
|เรือยนต์เพลาสาม (Triple-Screw Motor Vessel)
|-
|TSMV
|เรือยนต์เพลาคู่ (Twin-Screw Motor Vessel)
|-
|TSS
| เรือกลไฟเพลาคู่หรือเรือกลไฟ (Twin-screw steamship or steamer)
|-
|TST
|เรือลากจูงเพลาคู่ (Twin-screw tug)
|-
|TT (T/T) 
|เรือพี่เลี้ยง ("Tender to") ..., ตามด้วยชื่อของเรือแม่
|-
|TV
|เรือฝึก (Training vessel)
|-
|ULCC
|เรือบรรทุกน้ำมันดิบขนาดใหญ่มาก (Ultra Large Crude Carrier)
|-
|VLCC
|เรือบรรทุกน้ำดับดิบขนาดใหญ่ (Very Large Crude Carrier)
|-
|YD
|เรืออู่ปั้นจั่นขนาดใหญ่ (Yard derrick)
|-
|YT
|เรือลากจูงในอู่ (Yard Tug)
|-
|YMT
|เรือยนต์ลากจูงในอู่ (Yard Motor Tug)
|-
|YTB
|เรือลากจูงในอู่เรือขนาดใหญ่ (Yard Tug Big)
|-
|YTL
|เรือลากจูงในอู่เรือขนาดเล็ก (Yard Tug Little)
|-
|YTM
|เรือลากจูงในอู่เรือขนาดกลาง (Yard Tug Medium)
|-
|YW
| เรือบรรทุกน้ำขับเคลื่อนด้วยตัวเอง (Water barge, self-propelled)
|-
|YWN
| เรือบรรทุกน้ำไม่มีเครื่องยนต์ (Water barge, non-propelled)
|-
|YOS
|เรือคอนกรีต (Concrete vessel)
|}
== คำนำหน้าตามสัญชาติหรือสังกัดทางการทหาร ==
=== แบบแผนการใช้คำนำหน้า ===
การกำหนดสำหรับเรือของสหราชอาณาจักรนั้น มีการใช้งานในช่วงเวลาของจักรวรรดิอังกฤษ ก่อนที่จะมีการจัดตั้งกองทัพเรือแยกออกมาโดยเฉพาะสำหรับแต่ละประเทศในเครือจักรภพ
ในกองทัพเรือเนเธอร์แลนด์ HNLMS เป็นคำนำหน้าในภาษาอังกฤษ ซึ่งแปลมาจากต้นฉบับในภาษาดัตช์คือ Hr.Ms. หรือ Zr.Ms. ซึ่งไม่ควรใช้ Hr.Ms. ในเอกสารภาษาอังกฤษ อย่างไรก็ตามมันมักจะถูกพบเห็นในการใช้งานบนเวิลด์ไวด์เว็บ จนกระทั่งเรือถูกนำเข้าประจำการในกองเรืออย่างเป็นทางการ ชื่อของเรือจึงจะถูกใช้งานโดยไม่มีคำนำหน้า โดยนับตั้งแต่สมเด็จพระราชาธิบดีวิลเลิม-อเล็กซานเดอร์ขึ้นครองราชย์ต่อจากสมเด็จพระราชินีนาถเบียทริกซ์ในวันที่ 30 เมษายน พ.ศ. 2556 คำนำหน้า Hr.Ms. ก็ถูกแทนที่ด้วย Zr.Ms.
ในออสเตรเลีย คำนำหน้า NUSHIP จะถูกใช้งานเพื่อแสดงถึงเรือที่ยังไม่ได้เข้าประจำการในกองเรือ
ในสหรัฐ คำนำหน้าทั้งหมดนอกเหนือจาก USS, USNS, USNV และ USRC ถูกยกเลิกในปี พ.ศ. 2444 เมื่อประธานาธิบดี ทีโอดอร์ โรเซอเวลต์ ออกคำสั่งฝ่ายบริหารเพื่อแก้ไขระบบการตั้งชื่อในกองทัพเรือสหรัฐ โดย USRC ถูกแทนที่ด้วย USCGC เมื่อกองเรือรัษฎากรสหรัฐ ได้รวมเข้ากับ หน่วยช่วยชีวิตของสหรัฐ เพื่อกลายเป็นหน่วยยามฝั่งสหรัฐในปี พ.ศ. 2458 ซึ่ง USLHT ก็ถูกแทนที่ด้วย USCGC เมื่อหน่วยบริการประภาคารสหรัฐถูกรวมเข้าเป็นส่วนหนึ่งของยามฝั่งในปี พ.ศ. 2482 ในขณะที่ USC&GS ถูกแทนที่ด้วย NOAAS เมื่อหน่วยสำรวจชายฝั่งและภูมิศาสตร์ของสหรัฐอเมริกาถูกรวมเข้ากับหน่วยงานทางวิทยาศาสตร์ของรัฐบาลสหรัฐอีกหลายหน่วย เพื่อจัดตั้งองค์การบริหารมหาสมุทรและชั้นบรรยากาศแห่งชาติ (NOAA) ในปี พ.ศ. 2513 จากนั้น USFC ได้ถูกแทนที่ด้วย USFS หลังจากมีการจัดระเบียบคณะกรรมาธิการปลาและการประมงของสหรัฐใหม่ในปี พ.ศ. 2446 และขณะเดียวกัน USFS ก็ถูกแทนที่ใหม่โดย US FWS หลังจากสำนักงานประมงถูกรวมเข้ากับแผนกสำรวจทางชีวภาพของกระทรวงมหาดไทยสหรัฐ เพื่อจัดตั้งกรมบริหารปลาและสัตว์ป่าแห่งกระทรวงมหาดไทย (ซึ่งต่อมา พ.ศ. 2499 ได้รับการจัดระเบียบใหม่เป็นองค์การบริหารปลาและสัตว์ป่าแห่งสหรัฐ) ซึ่งเรือเดินทะเลขององค์การบริหารปลาและสัตว์ป่าแห่งสหรัฐใช้คำนำหน้าว่า US FWS ซึ่งเคยเป็นคำที่ถูกโอนไปยังองค์การบริหารมหาสมุทรและชั้นบรรยากาศแห่งชาติเพื่อใช้ NOAAS เมื่อปี พ.ศ. 2513 ซึ่งเป็นปีที่ก่อตั้งหน่วยงาน
สำหรับเรือของกองทัพเรือสหรัฐที่ไม่ได้อยู่ในประจำการ จะไม่ได้ถูกเรียกชื่อว่าเรือของสหรัฐ (United States Ship) ซึ่งจะเรียกเพียงชื่อเปล่า ๆ ไม่มีคำนำหน้า ทั้งช่วงก่อนเข้าประจำการในกองเรือและหลังปลดประจำการ เช่น เรือในอู่เรือและท่าเรือที่ไม่ได้ใช้งานและยังอยู่ในสถานะประจำการ จะถูกเรียกอย่างเป็นทางการตามชื่อเรือหรือหมายเลขตัวเรือโดยไม่มีคำนำหน้า โดยก่อนเข้าประจำการ เรือจะถูกอธิบายว่าเป็นหน่วยเรือก่อนประจำการ หรือ PCU ตัวอย่าง เช่น เรือ ยูเอสเอส เจอรัลด์ อาร์. ฟอร์ด ได้ถูกกำหนดให้เป็น หน่วยเตรียมการประจำการ  (PCU) เจอรัลด์ อาร์. ฟอร์ด ก่อนที่จะเข้าประจำการในปี พ.ศ. 2560 ส่วนกองบัญชาการการลำเลียงทางทหารของกองทัพเรือสหรัฐ (MSC) ซึ่งเป็นเรือที่มีลูกเรือเป็นพลเรือนและอยู่ในสถานะประจำการ จะได้รับคำนำหน้าว่า USNS มาจากคำว่า เรือกองทัพเรือสหรัฐ (United States Naval Ship) 
เมื่อเรือถูกแยกออกมาจากรายชื่อของกองเรือ โดยทั่วไปแล้วเรือจะใช้คำนำหน้าว่า ex- เพิ่มเข้าไปในชื่อ เพื่อแยกให้เห็นความต่างระหว่างเรือที่ยังใช้งานอยู่ซึ่งมีชื่อเดียวกัน เช่น หลังจากเรือ ยูเอสเอส คอนสเตลเลชั่น (CV-64) ปลดประจำการในปี พ.ศ. 2546 เรือจะถูกเรียกว่า เอกซ์ คอนสเตลเลชั่น (ex-Constellation) 
== ในนิยายวิทยาศาสตร์ ==
คำนำหน้าแบบอักษรสามตัวที่ถูกใช้งานในนิยายมักถูกใช้ในนิยายวิทยาศาสตร์ภาษอังกฤษ โดยใช้งานกับเรือเดินทะเลและยานอวกาศ เช่น
สตาร์ เทรค – สหพันธ์แห่งดวงดาว (United Federation of Planets) ใช้คำนำหน้าว่า USS สำหรับยาวอวกาศ โดยจากบทสนทนาในช่วงต้นของซีรีส์ระบุว่ามันย่อมาจาก "United Space Ship" ในขณะที่ในจักรวาลกระจก (Mirror Universe) จักรวรรดิเทอร์แรน (Terran Empire) ใช้คำนำหน้าว่า ISS แทน โดยที่เผ่าพันธ์อื่น ๆ ในคำนำหน้าที่แตกต่างกันสำหรับยานของตน
* คลิงงอน (Klingon) ใช้ IKS (Imperial Klingon Ship) หรือ IKC (Imperial Klingon Cruiser)
* โรมูลัน (Romulan) โดยทั่วไปจะใช้คำนำหน้าว่า IRW (Imperial Romulan Warbird) หรือ RIS ซึ่งมีการคาดเดาว่ามาจาก "Romulan Imperial Ship" และ  ChR (ChR มาจากจินตนาการของผู้เขียนนวนิยาย ไดแอน ดูแอน ในจักรวาลของ สตาร์ เทรค ซึ่งชาวโรมูลันเรียกดาวเคราะห์บ้านเกิดของตนเองว่า "Ch'Rihan" ซึ่งแม้ว่าในเวอร์ชันของดูแอนจะมีแฟน ๆ จำนวนมากติดตาม แต่ก็ไม่ถือว่าเป็นส่วนหนึ่งของเนื้อเรื่องหลักอย่างเป็นทางการของ สตาร์ เทรค ทำนองเดียวกับการกำหนดคำนำหน้าของ ฟาเรนกี (Ferengi) ที่ใช้คำนำหน้าว่า FMS และ คาร์แดสเซีย (Cardassian) ที่ใช้คำนำหน้าว่า CDS ก็ไม่ใช่เนื้อหาทางการเช่นกัน)
สตาร์ วอร์ส – จักรวรรดิกาแลกติก (Galactic Empire) บางครั้งใช้คำนำหน้าว่า ISD มาจากคำว่า Imperial Star Destroyer หรือชื่อเรียกของยานพิฆาตดารา
เดดสเปช – USG ย่อมาจาก "United Spacefaring Guild" ซึ่งเป็นผู้ดูแลการปฏิบัติงานของยานอวกาศของพลเรือน รวมไปถึงยานขุดเจาะทรัพยากรชั้นนำอย่าง USG Ishimura ของ Concordance Extraction Corporation USM สำหรับกองกำลังป้องกันโลกของ EarthGov และ CMS สำหรับศัตรูเก่าคือ Sovereign Colonies Armed Forces
เกมไททันฟอลล์ – บริษัท Interstellar Manufacturing Corporation ซึ่งเป็นศัตรูหลักในซีรีส์เกมนี้ ใช้คำนำหน้าว่า IMS โดยไม่ทราบที่มาของคำนำหน้านี้
เกมฟรีสเปซ (Descent: FreeSpace – The Great War)  – คำนำหน้าเรือต่าง ๆ ถูกเลือกใช้งานตามสายพันธุ์ ความจงรักภักดีต่อฝ่าย และระดับของยานพาหนะ ตัวอย่างที่เห็นได้ชัดคือ GT และ GV สำหรับ "Galactic Terran" และ "Galactic Vasudan" ตามลำดับ NT สำหรับ "Neo-Terran" "PV" สำหรับ "Parliamentary Vasudan" และเพียง S สำหรับ "Shivan” จากนั้นคำนำหน้าจะถูกเติมด้วยประเภทและหน้าที่ของเรือตามหลังอักษรชุดแรกที่ระบุสายพันธุ์หรือฝ่าย เช่น B สำหรับ "Bomber" C สำหรับ "Cruiser" Cv สำหรับ "Corvette" D สำหรับ "Destroyer ," และ F สำหรับ "Fighter" จากที่กล่าวมาทั้งหมด เมื่อนำมาประกอบรวมกัน จะสามารถยกตัวอย่างคำนำหน้าเต็ม ๆ ได้ เช่น
* PVD จะหมายถึง "Parliamentary Vasudan Destroyer"
* NTF จะหมายถึง "Neo-Terran Fighter"
* GTC จะหมายถึง "Galactic Terran Cruiser"
* GVCv จะหมายถึง "Galactic Vasudan Corvette"
* SB จะหมายถึง "Shivan Bomber"
== อ้างอิง ==
== แหล่งที่มา ==
== แหล่งข้อมูลอื่น ==
Warship National Prefixes